UHB 5–6

Urskog-Hølandsbanens (UHB) damplokomotiver nummer 5–6 med akselrekkefølge 1'C1' ble bygget av Sächsische Maschinenfabrik (Hartmann) i Chemnitz i Tyskland i 1924 og 1925. I 1945 ble banen overtatt av NSB og lokomotivene ble benevnt NSB type XXIXa. I 1950 ble et tredje lokomotiv, nummer 7, bygget av Henschel & Sohn i Kassel og ble benevnt NSB type XXIXb. Dette ble det aller siste damplokomotivet levert til NSB. Alle tre lokene ble utrangert i 1961, året etter at banen var lagt ned, og nummer 6 «Høland» og 7 «Prydz» benyttes i dag i museumstog på banen, mellom Sørumsand og Fossum.

 Nr. 5 D/L «Bjørkelangen» 

Lok nr. 5, også kjent som D/L «Bjørkelangen», ble 1. november 1961 overtatt av linjeforeningen A/F Smørekoppen ved Norges tekniske høgskole (NTH), i dag Norges teknisk-naturvitenskapelige universitet (NTNU) i Trondheim for 1 krone, og har siden 25. oktober 1969 stått på sin nåværende plassering under et glasstak på Gløshaugen.

Lokomotivet er kjørbart, men dampkjelen er i ustand. Derfor kjøres det nå med tørrdamp fra det sentrale trykkluftnettet på NTNU, og alle de bevegelige delene i kraftoverføringen fungerer. Smøreguttene la i 2009 ned mange timer i arbeidet med å installere rør og tank for tørrdamp.
alt=Svart lokomotiv. Foto|venstre|miniatyr|Foto av D/L Bjørkelangen i 2016.

 Referanser 

 Litteratur 


 Eksterne lenker 
 XXIX – NJK Materielldatabasen
 XXIX – Jernbane.net
 Lok 5 Bjørkelangen står klart til avgang Digitalt Museum, besøkt 30. juli 2014
 Video av Bjørkelangen som kjører
 Den korteste togturen på Gløshaugen  på NTNU Tech Zone, besøkt 3. oktober 2016

Kategori:Smalsporede damplokomotiver i Norge